# Beisamun

Beisamun, també Baysamun o Beisamoun (àrab: بيسمون, Baysamūn), va ser un petit poble àrab palestí, situat a la pantanosa vall d'Hula, 16,5 km al nord-est de Safed.
Beisamun és també un jaciment arqueològic important per al període neolític antic. Hi destaca la troballa de dos cranis humans arrebossats, signes de cremació i estructures de cases. Es troba molt a prop d'un altre jaciment natufià important, Ain Mallaha.

## Descripció

El poble va ser construït al vessant sud d'un turó a 75 metres sobre el nivell del mar. Hi ha algunes fonts a l'oest del poble, i el seu costat oriental passa per Uadi Al-Arayes, que abans acabava al llac Hula. Els edificis del poble s'estenien al llarg de la carretera de manera dispersa. El 1945 tenia una població de 20 habitants. Va perdre els seus habitants durant la Guerra de 1948, el 25 de maig de 1948, quan el va ocupar el Primer Batalló del Palmach en l'operació Yiftach.

## Història
### Jaciment prehistòric i de l'edat del bronze

Kathleen Kenyon va assenyalar que Beisamun havia desaparegut sota els moderns sistemes de drenatge establerts per Israel. Tanmateix, a les basses de peixos creades s'hi van poder trobar restes neolítices que incloïen cases i dues calaveres arrebossades.
Les cases rectangulars amb terres arrebossats mostren semblances sorprenents amb les de Biblos. Aquest tipus de casa també es va trobar a Yiftahel, Ain Ghazal i Jericó.
Un període principal d'habitació va ser durant el neolític preceràmic B (9000-6500 aC), però també s'hi han trobat restes de ceràmica neolítica i de l'edat del bronze.

### Mandat britànic

La població de Beisamun, segons el cens de Palestina de 1922, constava de 41 musulmans. Aquesta població va augmentar fins a 50 musulmans en 11 cases el 1931.
A les estadístiques de 1945 la població era de 20 musulmans, amb un total de 2.102 dúnams de terra, segons una enquesta oficial de terra i població. D'aquests, 107 dúnams eren plantacions i terres regables, 1.817 per a cereals; mentre que 133 dunams eren superfície no cultivable.

### Conseqüències de la guerra del 1948

Va ser avandonat el 25 de maig de 1948 quan el Primer Batalló del Palmach, en l'Operació Yiftach, el va ocupar.
L'any 1992 es va descriure el lloc on hi havia hagut el poble: «No queden rastres de les cases. El lloc està ocupat per magatzems per a estris agrícoles utilitzats pel Kibbutz Manara, creat el 1943. El terreny al voltant d'aquest lloc s'hi conrea i s'hi han construït estanys per a peixos.»

## Referències

* ↑ «Village Statistics of 1945: A Classification of Land and Area ownership in Palestine» (en anglès). palestineremembered.com. [Consulta: 28 setembre 2023].
* ↑ «Welcome To Baysamun» (en anlès). palestineremembered.com. [Consulta: 28 setembre 2023].
* 1 2 Kenyon, 1985, p. 29.
* ↑ Wright, 1985, p. 30.
* ↑ Gibson i Negev, 2005, p. 232.
* ↑ «Beisamoun (Mallaha)» (en anglès). hadashot-esi.org.il. [Consulta: 28 setembre 2023].
* ↑ «Palestine: Report and General Abstracts of the Census of 1922» (en anglès). archive.org. [Consulta: 28 setembre 2023].
* ↑ «Census of Palestine 1931. Population of villages, towns and administrative areas» (en anglès). archive.org. [Consulta: 28 setembre 2023].
* ↑ «Department of Statistics, 1945» (en anglès). Australian National University. [Consulta: 28 setembre 2023].
* ↑ «Government of Palestine, Department of Statistics. Village Statistics, April, 1945» (en anglès). palestineremembered.com. [Consulta: 28 setembre 2023].
* ↑ «Government of Palestine, Department of Statistics. Village Statistics, April, 1945» (en anglès). palestineremembered.com. [Consulta: 28 setembre 2023].
* ↑ «Government of Palestine, Department of Statistics. Village Statistics, April, 1945» (en anglès). palestineremembered.com. [Consulta: 28 setembre 2023].
* ↑ Morris, 2004, p. XVI.
* ↑ Morris, 2004, p. 251.
* ↑ Khalidi, 1992, p. 438.

## Bibliografia

* Gibson, S.; Negev, Avraham. Archaeological encyclopedia of the Holy Land (en anglès). Continuum International Publishing Group, 2005. ISBN 978-0-8264-8571-7.
* Khalidi, W. All That Remains: The Palestinian Villages Occupied and Depopulated by Israel in 1948 (en anglès). Washington: Institute for Palestine Studies, 1992. ISBN 0-88728-224-5.
* Kenyon, K. Archaeology in the Holy Land (en anglès). Taylor & Francis, 1985. ISBN 978-0-416-36490-3.
* Morris, B. The Birth of the Palestinian Refugee Problem Revisited (en anglès). Cambridge University Press, 2004. ISBN 978-0-521-00967-6.
* Wright, G. R. H.. Ancient Building in South Syria and Palestine (en anglès). Brill Archive, 1985. ISBN 978-90-04-07091-2.